 Ọpọ ènìyàn ló ti ṣe àpèjúwe ìfarajìn Firdaus bíi oun ìwúrí. Níbi ayẹyẹ igbaniwọle to waye ni Ọjọ Isẹgun ni Abuja, wọn gbà a laye láti kópa nínú ètò igbaniwọle pẹlú ìbòrí Hijab rẹ. Ti a kò bá gbàgbé ní ọdún 2017, ìgbìmò igbaniwọle ti ṣáájú kọ fun Firdaus láti kópa nínú ayẹyẹ náà pẹlú Hijab rẹ. Wọn da a pada lẹnu ọnà àti wọ ibùdó ayẹyẹ náà nítorí pé o wọ Hijab. Gbogbo arọwa pe ki Firdaus bọ Hijab re ko si kopa ninu ayẹyẹ naa ja si pabo. Firdaus kọ láti bọ Hijab rẹ nitori pe ó ni ẹsìn òun lodi sí. Igbaniwọle rẹ yìí jẹ ìṣẹlẹ manigbagbe pàápàá jùlọ fún àwọn agbẹjọro obìrin musulumi ti anfààní ti wa fún bayi lati ma wò Hijab fi kópa nínú ayẹyẹ igbaniwọle sí ẹgbẹ amofin. Ọpọ àwọn ọmọ orílèèdè Nàìjíríà ló ti n sọ iriwisi wọn lórí ìṣẹlẹ náà. Amasa Firdaus, arábìnrin akẹkọ gbọye ìmọ òfin kan tí wọn kò jẹ kó bá àwọn akẹgbẹ rẹ gbá ìbúra wọ ẹgbẹ amòfin tí padà kópa nínú ayẹyẹ igbaniwọle sí ẹgbẹ náà lorílẹèdè Nàìjíríà. : Firdaus Amasa di agbẹjọro pẹlú Hijab 